मेडिकल कॉलेज काउंसिल की मीटिंग में परीक्षा प्रणाली पर मशविरा
सीएचसी-पीएचसीऔर डिस्पेंसरीज में नियुक्त डाक्टर्स को एक साल की ट्रेनिंग देकर स्पेशलिस्ट बनाए जाने की प्रकिया पर सरकार ने मेडिकल कॉलेज के विशेषज्ञों से सुझाव मांगे हैं। इतना ही नहीं मेडिकल पीजी की पढ़ाई और परीक्षा पैटर्न में बदलाव या इसे ही लागू रखने के संबंध में भी विचार पूछे हैं। सरकार के इन सवालों का जवाब देने बुधवार को एसपी मेडिकल कॉलेज के विभागाध्यक्षों-सीनियर डाक्टर्स की मीटिंग हुई।
कॉलेज काउंसिल की इस मीटिंग में अधिकांश डाक्टर्स ने पीजी टीचिंग और एक वर्षीय ट्रेनिंग शिड्यूल को यथावत रखने की सलाह दी है। डाक्टर्स का कहना है कि ग्रामीण क्षेत्र के हॉस्पिटल से लेकर डिस्पेंसरी तक जितनी सुविधा उपलब्ध है और जांच-उपचार की जरूरत पड़ती है उसके लिहाज से एक साल का प्रशिक्षण पर्याप्त है। मेडिकल कॉलेज के अतिरिक्त प्राचार्य डा.आर.पी.अग्रवाल का कहना है, कॉलेज में शिक्षण, प्रशिक्षण, अकादमिक सत्र की समयबद्धता आदि विषयों पर बातचीत हुई।
bho_Deva hin_Deva hin_Deva